રાત્રીના સમયે વાડીએ પાણી વાળવાનુ કામ કરતા યુવાનને લુંટી લેવાયાની આ ઘટના અમરેલી તાલુકાના જસવંતગઢ ગામની સીમમા બની હતી. અહી રામાપીરના મંદિર પાસે રહેતો સાગર અરવિંદભાઇ માંગરોળીયા (ઉ.વ.25)નામનો યુવાન રાત્રે રાંઢીયા રોડ પર આવેલી પોતાની વાડીએ મોટર સાયકલ લઇ પાણી વાળવા ગયો હતો અને કપાસમા પાણી પાવાનુ ચાલુ હતુ ત્યારે રાત્રે સવા અગિયારેક વાગ્યાના સુમારે ચાર અજાણ્યા લુંટારૂઓ તેની વાડીમા ઘુસી આવ્યા હતા. આ ચારેય શખ્સો પાસે કોદાળી, ત્રિકમ, પાઇપ અને લાકડી જેવા હથિયાર હતા. અને સીધો જ તેના પર હુમલો કરી તેની પાસે રહેલા બે મોબાઇલ લુંટી લીધા હતા. જો કે આ યુવાન પાસેથી કોઇ રોકડ રકમ લુંટારૂઓને મળી ન હતી. 108 એમ્બ્યુલન્સની મદદથી યુવકને સારવાર માટે દવાખાને ખસેડાયો હતો જે અંગે તેણે પોલીસમાં ફરિયાદ નોંધાવી હતી.